Apprime de ogne singole oracole, 'u conzultande avera offrì 'u πέλανος (pelanós), 'na libbaggione de nature, e pajà 'na tasse addò 'u 'mborte cangiave in base a quidde ca avera cercà, ce ere 'na cose ca faceve parte d'a sfere private o pubbleche. Pò avenève fatte 'u prime sacrificie violende ditte πρόθυσις (próthysis) ca normalmende ere 'na capre ca avenève accise, e pò, 'u conzultande avera mettere sus a 'u tavole sacre 'n'otre stuèzze de 'n'otra vittime sacrificale. A stu punde se avviave 'a conzultazione, seconne le teste 'a Pythía traseve jndr'à 'u tembie e faceve asckuà farine d'orze e fogghie de laure sus 'a hestía (εστία) da 'u fuèche perenne, pò scenneve jndr'à 'u ádyton (ἄδυτον), 'u locale sacre ca s'acchiave sotte a 'u pavimende d'u tembie, addò stave pure l'omphalós (ὀμφαλός), 'a petra sacre ca indichesce 'u cendre d'u munne. Addà azzettate sus a 'nu calderone sacrificale (lebēs, λέβης) achiuse da 'nu cuperchie e puggiate sus a 'nu tripode (trípous, τρίπους), tenenne 'nu rame de laure (dáphnē, δάφνη) tagghiate frische frische e cercunnate da vapore misteriose ca avenèvane da 'na fenditure d'u terrene ca 'nghianavane verse 'n'aperture verticale cumme quedde de 'nu puzze, jedde pronungiave le oracole ca 'u προφήτης mettève pe iscritte jndr'à 'n'esametre ""omeriche"". Non ge se sape addò se mettève 'u conzultande, nè ce 'a domanda soje avenève o mene trascritte, ma sta domande ere proposte pe mezze de 'n'alternative a quale 'a Pythía respunneve.

'U Deserte d'u Sahara (d'a parole arabe الصحراء, sahrāʾ, ""deserte"") jè 'u cchiù granne deserte d'a Terre, cu 'na grannèzze de 9.000.000 chilometre quadrate. Attraversate da 'u Tropeche d'u Cancre (23°27' latitudene nord), se iacchije jndr'â ll'Afriche settendrionale, 'mbrà 16° de longitudene ovest e 35° longitudene est.

Homo erectus lantianensis (jndr'à 'u cinese standàrd 蓝田人, jndr'à quidde tradizionale 藍田人, jndr'à 'u pinyin Lántián rén), formalmende canusciute cumme Sinanthropus lantianensis jè 'na sottospecie de Homo erectus. 'A scuperta soje ha state fatte jndr'à 'u 1963 e 'u prima ca l'ave descritte ha state J. K. Woo l'anne apprisse.

Jndr'à 'u scirune addò se arrecorde 'a trasute de Gese Criste a Gerusalemme, le doje prengepàle Confraternite d'u Comune de Tarde, quedde de l'Addulurate (appartenende a 'a chiesere de San Dumeneche Maggiore ca se iacchie jndr'à Tarde Vecchie) e quedde d'u Carmine (appartenende a 'a chiesere d'u Carmine ca se iacchie jndr'à vanna nove), fanne le gare pe l'aggiudicazione de le statue e de le poste de le doje processiune, quedde de l'Addulurate e quedde de le Mistere: jndr'à 'n'assemblee fatte apposte, 'u segretarie o une de le assistende d'u priore bandisce l'asta ca vè nnande fine a quanne 'u simbele (o statue) avene aggiudicate a 'u confratelle ca ha fatte l'offerta cchiù ierte.

Jndr'à le fonde andiche jè cu frequenze indicate semblicemende cu 'u nomen Livio, ca pigghiò, 'na vote addevenute libberte, da 'a gens addò avère trasute a fà parte quanne arrevò a Rome; mandenìe sembre, assumennele cumme cognomen, ' u nome sue greche de Andronico; le fonde andiche dicene, inoltre, 'u nome de Lucio Livio Andronico.